پاکیستان باشباخانی شاهباز شریف، ۶ فوریه‌ده میدانا گلن و "عصرین فلاکتی" اولاراق آدلاندیریلان، ۱۱ بؤلگه‌نی ووران قهرمان ماراش مرکزلی ۷،۷ و ۷،۶ بؤیوکلوگونده‌کی زلز‌له‌لرین آردین‌دان، آدی‌یامانا گلدی.
اوچاقلا آدی‌یامان هاوالیمانینا ائنن شریفی، اولاشدیرما و آلت یاپی باخانی عادل قارااسماعیل‌اوغلو ایله تیجارت باخانی محمد موش قارشیلادی. شریف، بورادا، پاکیستان‌دان گتیریله‌ن کؤمکلری تورک مسئوللارا تحویل وئردی.
آدی‌یامان‌دا پاکیستان آختارما قورتارما قروپونون چالیشمالارینی اینجه‌له‌ین شریف، بورادا پاکیستان قروپونون قورتاردیغی عائله‌لرله گؤروشدو.
شاهباز شریف، قارااسماعیل‌اوغلو و موش‌دان زلز‌له ایله باغلی بیلگی آلدی.
"بیز، تورکیه ایله عائله کیمیییک" دئیه‌ن شریف، تورکیه و پاکیستانین بیر اۆرگین ایچینده‌کی ایکی میللت، ایکی روح کیمی اولدوغونو سؤیله‌دی.
پاکیستانین آختارما قورتارما و ساغلیق قروپلارینین یانی سیرا قیشلیق چادیر، پتو و دیگر لوازیمی ده سرعتله تورکیه‌یه چاتدیردیغینی ایضاح ائد‌ن شریف،
"شهرده‌کی ییخیمی آز اؤنجه گؤردوم، ائولر، ایش یئرلری هامیسی یئرله بیر اولموش. جانیم قارداشیم جمهورباشقانی رجب طیب اردوغانین و حکومتینین و جسور تورک خالقینین چوخ چالیشاراق بو بحرانین عهده‌سیندن گله‌جگینه شوبهه‌م یوخ" دگرلندیرمه‌سینی دیله گتیردی.
